Viktorija Azarenka
Viktorija Azarenka (baltkrievu: Вікторыя Азарэнка, Азаранка, krievu: Виктория Фёдоровна Азаренко; dzimusi 1989. gada 31. jūlijā Minskā, Baltkrievijas PSR, PSRS) ir Baltkrievijas tenisiste, bijusi WTA vienspēļu ranga līdere. Divkārtēja Austrālijas atklātā čempionāta uzvarētāja, kā arī 2012. gada Londonas olimpisko spēļu čempione jauktajās dubultspēlēs. V. Azarenka bija pārtraukusi profesionālā tenisa karjeru, 2016. gadā viņai piedzima dēls. Pēc tam veiksmīgi atgriezusies sportā.